ବ୍ୟକ୍ତିର ପରିଚୟ ତା ପୋଷାକ ଓ ଜୋତା, ଚପଲରୁ ଜଣାପଡିଥାଏ ବୋଲି କୁହାଯାଏ, ଏଥିରେ ବ୍ୟକ୍ତିର ବିଶେଷତ୍ୱ ରହିଛି ବୋଲି ମଧ୍ୟ ମାନ୍ୟତା ରହିଛି। ମାତ୍ର ଯେକେହି ଉତ୍ତମ ପୋଷାକ ପିନ୍ଧିଲେ ମଧ୍ୟ ଜୋତା ଭଲ ନଥିଲେ ତା'କୁ ଅଧିକ ଗୁରୁତ୍ୱ ମିଳିନଥାଏ। ଜ୍ୟୋତିଷ ଶାସ୍ତ୍ର ଅନୁଯାୟୀ ମନୁଷ୍ୟଙ୍କ ଭାଗ୍ୟ ଉପରେ ମଧ୍ୟ ଜୋତା ଚପଲ ପ୍ରଭାବ ପକାଇଥାଏ। ଜାଣନ୍ତୁ ଏହା ବିଷୟରେ....
- କେବେ ମଧ୍ୟ ଉପହାରରେ ମିଳିଥିବା ଜୋତା ପିନ୍ଧିବା ଉଚିତ ନୁହେଁ। ଏହାଦ୍ୱାରା ଶନିଦେବଙ୍କ କ୍ରୋଧ ସହ କାର୍ଯ୍ୟରେ ବାଧା ସୃଷ୍ଟି ହୋଇଥାଏ। କାହାରିକୁ ମଧ୍ୟ ଉପହାରରେ ଜୋତା ଦେବା ଉଚିତ ନୁହେଁ କିମ୍ବା ନେବା ମଧ୍ୟ ଉଚିତ ନୁହେଁ।
- ଚୋରି କରିଥିବା ଜୋତା କେବେ ମଧ୍ୟ ପିନ୍ଧନ୍ତୁ ନାହିଁ। ଅନେକ ସମୟରେ ମନ୍ଦିର ଓ ଅନ୍ୟ ସ୍ଥାନରୁ ଜୋତା ଚୋରି ହୋଇଥାଏ। ଚୋରି ଜୋତା ପିନ୍ଧିବା ଦ୍ୱାରା ସ୍ଥାସ୍ଥ୍ୟ ଜନିତ ସମସ୍ୟା ସୃଷ୍ଟି ହେବା ସହ ଧନର ନାଶ ହୋଇଥାଏ।
- କଫି ରଙ୍ଗ ଅଥବା ଗାଢମାଟିଆ ରଙ୍ଗର ଜୋତା ବ୍ୟାଙ୍କ କର୍ମଚାରୀ ଓ ଅଧ୍ୟୟନ ବ୍ୟକ୍ତିଙ୍କୁ ପିନ୍ଧିବା ଉଚିତ ନୁହେଁ। ସମସ୍ୟା ଲାଗି ରହିଥାଏ।
- ଯେଉଁବ୍ୟକ୍ତିମାନେ ବାହାରୁ ଆସି ନିଜ ଜୋତା, ଚପଲ ଏଣେତେଣେ ପକାନ୍ତି, ତାଙ୍କର ଶତ୍ରୁ ସମସ୍ୟା ଲାଗି ରହିଥାଏ, କାର୍ଯ୍ୟରେ ସଫଳତା ମିଳିପାରି ନଥାଏ।
- ଘରେ ଜୋତା ଚପଲକୁ ସ୍ୱତନ୍ତ୍ର ସ୍ଥାନରେ ରଖନ୍ତୁ। ଏଣେତେଣେ ପକାନ୍ତୁ ନାହିଁ। ଘରର ରୋଷଇ ଘରକୁ ଓ ଠାକୁର ଘରକୁ ଚପଲ ପିନ୍ଧି ଯାଆନ୍ତୁ ନାହିଁ।
